2019 Rhif 436 (Cy. 104)
Ymadael Â’r Undeb Ewropeaidd, Cymru
Llywodraeth Leol, Cymru
Rheoliadau Cyllid Llywodraeth Leol (Diwygio) (Cymru) (Ymadael â’r UE) 2019
Gofynion sifftio wedi eu bodloni 18 Chwefror 2019
Gwnaed 4 Mawrth 2019
Gosodwyd gerbron Cynulliad Cenedlaethol Cymru 5 Mawrth 2019
Yn dod i rym yn unol â rheoliad 1

Mae gofynion paragraff 4(2) o Atodlen 7 i Ddeddf yr Undeb Ewropeaidd (Ymadael) 2018 (sy’n ymwneud â’r weithdrefn graffu briodol ar gyfer y Rheoliadau hyn) wedi eu bodloni.
2018 p. 16.
Mae Gweinidogion Cymru yn gwneud y Rheoliadau hyn drwy arfer y pwerau a roddir gan adran 11 o’r Ddeddf honno a pharagraff 1(1) o Atodlen 2 iddi.

1 Enwi a chychwyn
Enw’r Rheoliadau hyn yw Rheoliadau Cyllid Llywodraeth Leol (Diwygio) (Cymru) (Ymadael â’r UE) 2019 a deuant i rym ar y diwrnod ymadael.
Mae “exit day” (y diwrnod ymadael) wedi ei ddiffinio yn adran 20(1) i (5) (dehongli) o Ddeddf yr Undeb Ewropeaidd (Ymadael) 2018.

2 Diwygio Rheoliadau Cynlluniau Gostyngiadau’r Dreth Gyngor (Darganfod Twyll a Gorfodi) (Cymru) 2013
1 Mae Rheoliadau Cynlluniau Gostyngiadau’r Dreth Gyngor (Darganfod Twyll a Gorfodi) (Cymru) 2013 wedi eu diwygio fel a ganlyn.
O.S. 2013/588 (Cy. 67), y mae diwygiadau iddo nad ydynt yn berthnasol i’r Rheoliadau hyn.
2 Yn rheoliad 4 (pŵer i wneud darparu gwybodaeth yn ofynnol), ym mharagraff (11)—
(a) yn lle’r diffiniad o “banc” rhodder—

“ystyr “banc” (“bank”) yw—
(a) person sydd â chaniatâd o dan Ran 4A o Ddeddf Gwasanaethau a Marchnadoedd Ariannol 2000 i dderbyn adneuon; neu
2000 p. 8.
(b) person nad oes arno angen caniatâd o dan y Ddeddf honno i dderbyn adneuon, yng nghwrs busnes y person hwnnw yn y Deyrnas Unedig;”

;
(b) yn lle’r diffiniad o “yswiriwr” rhodder—

“ystyr “yswiriwr” (“insurer”) yw person sydd â chaniatâd o dan Ran 4A o Ddeddf Gwasanaethau a Marchnadoedd Ariannol 2000 i effeithio neu gyflawni contractau yswiriant.”

3 Diwygio Rheoliadau Rhestr Ardrethu Canolog (Cymru) 2005
1 Mae Rheoliadau Rhestr Ardrethu Canolog (Cymru) 2005 wedi eu diwygio fel a ganlyn.
O.S. 2005/422 (Cy. 40). Gwnaed diwygiadau perthnasol gan O.S. 2005/3050 ac O.S. 2016/645.
2 Yn rheoliad 7 (hereditamentau rheilffyrdd), ym mharagraff (3), yn lle’r diffiniad o “licence exempt operator” a “licence holder” rhodder—

““licence exempt operator” and “licence holder” have the meanings given by sections 10(6) and 83(1) respectively of the Railways Act 1993 except that licence holder also includes a holder of a railway undertaking licence granted pursuant to the Railway (Licensing of Railway Undertakings) Regulations 2005; and”

.
1993 p. 43.
O.S. 2005/3050.
Rebecca Evans Y Gweinidog Cyllid a’r Trefnydd, un o Weinidogion Cymru 4th Mawrth 2019

NODYN ESBONIADOL
(Nid yw’r nodyn hwn yn rhan o’r Rheoliadau)
Mae’r Rheoliadau hyn wedi eu gwneud drwy arfer y pwerau a roddir gan adran 11 o Ddeddf yr Undeb Ewropeaidd (Ymadael) 2018 a pharagraff 1(1) o Atodlen 2 iddi er mwyn ymdrin ag unrhyw fethiant yng nghyfraith yr UE a ddargedwir i weithredu’n effeithiol a diffygion eraill sy’n deillio o ymadawiad y Deyrnas Unedig â’r Undeb Ewropeaidd.
Mae’r Rheoliadau hyn yn gwneud diwygiadau i ddeddfwriaeth cyllid llywodraeth leol.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Rheoliadau hyn. O ganlyniad, ystyriwyd nad oedd yn angenrheidiol cynnal asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn.